ג'ורדין ספארקס

ג'ורדן בריאנה ספארקס (באנגלית: Jordin Brianna Sparks; נולדה ב-22 בדצמבר 1989) היא זמרת רית'ם אנד בלוז, פזמונאית ושחקנית אמריקאית, זוכת העונה השישית של תוכנית המציאות "אמריקן איידול". ספארקס נולדה בפיניקס, בירת אריזונה לאם לבנה ממוצא אירופאי ולאב אפרו-אמריקאי שהיה שחקן NFL. יש לה אח צעיר בשם פיליפ ספארקס ג'וניור, שגם משחק פוטבול. היא התגוררה זמן קצר ברידג'ווד, ניו ג'רזי ושם למדה בבית הספר היסודי. בכיתה ח' חברה לחיי קהילת הנוצרים בבית הספר שלה חזרה בפיניקס. בגיל 14 החלה לקחת שיעורי פיתוח קול ממאמנת אישית בשם מליסיה בלאק במשך כמעט שנה. היא ניסתה את מזלה במספר תוכניות ריאליטי במטרה לזכות להצלחה כזמרת, ואף הוציאה מיני-אלבום בשם "For Now" גיל 15 (2005), תחת חברת תקליטים עצמאית, בו הקליטה חמישה שירים. היא זכתה בפרס האומן הצעיר ביותר באריזונה במשך שלוש שנים. בינואר 2007 החלה את השתתפותה בעונה השישית של "אמריקן איידול". בגמר, שהתקיים ב-23 במאי 2007, התמודדה ספארקס מול בלייק לואיס בן ה-25. היא ניצחה לאחר שזכתה ב-60% מ-74 מיליון ההצבעות. בגמר ביצעה את השירים: "Fighter" של כריסטינה אגילרה ו"A Broken Wing", של הזמרת מרטינה מק'ברייד. ניצחונה הפך אותה להיות זוכת "אמריקן איידול" הצעירה ביותר עד זכייתו של סקוטי מקרירי בעונה העשירית. לאחר זכייתה הייתה ספארקס במרכזו של דיון ציבורי לגבי משקלה, כשהאגודה האמריקאית למלחמה בהשמנת יתר הכריזה על הסכנה בכך שפארקס תשמש מודל לחיקוי לבני גילה, בשל משקלה העודף. ב-20 בנובמבר 2007 הוציאה ספארקס את אלבום הבכורה שלה שנקרא על שמה "Jordin Sparks". הסינגל הראשון שיצא ממנו היה "Tattoo". לשיר צולמו שני וידאו קליפים שונים. הסינגל השני היה "No air", דואט יחד עם הזמר כריס בראון שהפך להצלחה גדולה ברחבי אירופה והגיע לראשי המצעדים. הסינגל השלישי מהאלבום היה "One Step at a Time" שזכה להצלחה רבה. הסינגל הרביעי שהיה אמור להשתחרר מהאלבום היה "Freeze", אך בסוף לא יצא כסינגל עקב בעיות טכניות. במשך שנת 2008 הקליטה ספארקס חומרים לאלבומה החדש שנקרא "Battlefield" שיצא ב-21 ביולי 2009. הסינגל הראשון מהאלבום נקרא "Battlefield" על שם האלבום ויצא לתחנות הרדיו כבר ב-12 במאי 2009. הסינגל השני מהאלבום נקרא "(S.O.S. (Let the Music Play" ויצא ב-4 בספטמבר 2009. באוקטובר של אותה שנה יצא הסרט "טינקרבל והאוצר האבוד", בו ביצעה בפסקול הסרט את השיר "Road to Paradise". ב-21 בנובמבר 2009 יצא לתחנות הרדיו דואט של ספארקס יחד עם זוכה כוכב נולד האוסטרלי גאי סבסטיאן שנקרא "Art of Love". לאחר מכן יצא הסינגל השלישי מהאלבום ב-8 בינואר 2010 רק בממלכה המאוחדת ונקרא "Don't Let it Go to Your Head". האלבום לא זכה להצלחה רבה כמו אלבום הבכורה. באוקטובר 2010 הודיעה ספארקס כי החלה לעבוד על אלבומה השלישי. ובינואר 2011 נודע כי החלה לעבוד יחד עם הזמר ג'ון לג'נד על אלבומה החדש. ספארקס השתתפה גם בסדרה המצליחה "ביג טיים ראש" המשודרת בערוץ ניקלודיאון בה היא שרה בדואט עם הלהקה. בשנת 2012 כיכבה בתפקיד הראשי בסרט המוזיקלי "ספארקל"; המבוססת חלקית על להקת הבנות המצליחה "הסופרימס". בשנת 2013 שיחקה בסרט הדרמה "תבוסה בלתי נמנעת של מיסטר ופיט" לצידם של אנתוני מאקי וג'ניפר הדסון. בשנת 2014 שיחקה בסרט המתח "הנותרים", לצד ניקולס קייג'. בשנת 2018 דיבבה בסרט "מילה של כלב" את דייזי, רועה אוסטרלי. בשנת 2021 החלה להשתתף בתוכנית המציאות הרקדן במסכה בתור הציפור האקזוטית וסיימה במקום החמישי. בשנת 2022 הייתה המודחת השביעית בעונה ה־31 של תוכנית המציאות האמריקאית, רוקדים עם כוכבים. בין השנים 2012 ל-2014 הייתה ספארקס במערכת יחסים עם הזמר ג'ייסון דירולו. ב-17 ביולי 2017 נישא ספארקס לדוגמן הפיטנס דיינה אייזיאה בטקס שנערך בהוואי. ב-2 במאי 2018, ספארקס ילדה את בנה הראשון, דיינה אייזיאה תומאס ג'וניור. 2007: Jordin Sparks 2009: Battlefield 2015: Right Here Right Now 2020: Cider & Hennessy 2006: For Now 2007: Jordin Sparks 2019: 1990 Forever 2020: Sounds Like Me מדיה וקבצים בנושא ג'ורדין ספארקס בוויקישיתוף אתר האינטרנט הרשמי של ג'ורדין ספארקס ג'ורדין ספארקס, ברשת החברתית פייסבוק ג'ורדין ספארקס, ברשת החברתית אקס (טוויטר) ג'ורדין ספארקס, ברשת החברתית אינסטגרם ג'ורדין ספארקס, ברשת החברתית טיקטוק ג'ורדין ספארקס, סרטונים בערוץ היוטיוב ג'ורדין ספארקס, במסד הנתונים הקולנועיים IMDb (באנגלית) ג'ורדין ספארקס, באתר AllMovie (באנגלית) ג'ורדין ספארקס, באתר Rotten Tomatoes (באנגלית) ג'ורדין ספארקס, באתר אפל מיוזיק (באנגלית) ג'ורדין ספארקס, באתר ספוטיפיי ג'ורדין ספארקס, באתר Last.fm (באנגלית) ג'ורדין ספארקס, באתר AllMusic (באנגלית) ג'ורדין ספארקס, באתר MusicBrainz (באנגלית) ג'ורדין ספארקס, באתר דיזר ג'ורדין ספארקס, באתר Discogs (באנגלית) ג'ורדין ספארקס, באתר Songkick (באנגלית) ג'ורדין ספארקס, באתר בילבורד (באנגלית) ג'ורדין ספארקס, באתר טיידל (באנגלית) במגזין "פיפל" מירב קריסטל, אין מקום לשניים עם שיר מסומפל, באתר ynet, 22 במאי 2007 2024 GRAMMY Nominations: See The Full Winners & Nominees List | GRAMMY.com, grammy.com